Les regidories de Cultura i Platges instal·laran dos telescopis en el passeig marítim del Port de Sagunt per a observar l'eclipsi lunar demà
26 de juliol 2018

![](/media/5doltgxy/35img-20180725_cuerpo.jpg)  

Demà, divendres 27 de juliol, Sagunt té una cita amb l'astronomia. Eixe dia es produirà l'eclipsi de Lluna més llarg de tot el segle, i també un dels més foscos de les últimes dècades. La Terra es posarà entre el Sol i la Lluna, i esta entrarà en l'ombra del nostre planeta, quedant eclipsada duran t més de tres hores.

El moment màxim de l'eclipsi serà a les 20.21 hores (hora local peninsular), per la qual cosa quan la Lluna isca sobre l'horitzó apareixerà tenyida de roig intens. Els veïns del municipi podran gaudir de l'esdeveniment gràcies a dos telescopis que instal·larà la regidoria de Cultura, concretament des de l'àrea de Difusió Científica, i amb la col·laboració de la regidoria de Platges de l'Ajuntament de Sagunt, perquè els ciutadans que ho desitgen puguen observar este eclipsi.

 ![](/media/ydxkj1ii/35p1240080_cuerpo.jpg)

![](/media/hjrlvnox/35-350d-027_cuerpo.jpg)

L'activitat, que estarà organitzada per l'astrònom valencià Amadeo Aznar, investigador i divulgador científic de Astronomía Para Todos, començarà entorn de les 21 hores. El lloc serà el passeig marítim del Port Sagunt, on s'instal·laran els telescopis en la zona del Rellotge de Sol (cap al sud seguint el passeig des de la plaça Concòrdia).

Segons declaracions del regidor d'Educació i Cultura, José Manuel Tarazona, “**per a nosaltres és molt important la divulgació científica i que siga accessible a tothom. L'esdeveniment que va a ocórrer demà serà extraordinari, i qué millor moment per a aproximar l'astronomia i democratitzar el coneixement científic dins de les seues possibilitats. De fet, és un eix transversal dins de la nostra política com a Capital Cultural Valenciana**”. 

![](/media/43tn2s5r/35p1240078_cuerp.jpg)  
 

A més, l'observació de planetes durant l'eclipsi també serà una activitat que destacar, ja que durant esta setmana Mart està en oposició i és el millor moment per a observar-lo i fotografiar-lo. Amb l'activitat programada per al divendres els ciutadans podran contemplar Mart, així com altres planetes (Saturn i el seu anell, Júpiter i les seues llunes, i el brillant Venus).

Els aficionats a la fotografia i astrofotografia tindran l'oportunitat de fotografiar els fenòmens astronòmics, ja que se'ls dotarà de mecanismes auxiliars per a acoblar la seua càmera a un telescopi sempre que siga compatible.

 

![](/media/olql0lnm/35mosaico-eclipse_vuerpo.gif) 

*   [](http://www.facebook.com/sharer.php?u=https://aytosagunto.es/va/actualitat/les-regidories-de-cultura-i-platges-instal-laran-dos-telescopis-en-el-passeig-marítim-del-port-de-sagunt-per-a-observar-l-eclipsi-lunar-demà/ "Facebook")
*   [](http://twitter.com/share?url=https://aytosagunto.es/va/actualitat/les-regidories-de-cultura-i-platges-instal-laran-dos-telescopis-en-el-passeig-marítim-del-port-de-sagunt-per-a-observar-l-eclipsi-lunar-demà/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-regidories-de-cultura-i-platges-instal-laran-dos-telescopis-en-el-passeig-marítim-del-port-de-sagunt-per-a-observar-l-eclipsi-lunar-demà/ "Linked In")
*   [](mailto:?body=https://aytosagunto.es/va/actualitat/les-regidories-de-cultura-i-platges-instal-laran-dos-telescopis-en-el-passeig-marítim-del-port-de-sagunt-per-a-observar-l-eclipsi-lunar-demà/)